**4. Národný pochod za život**

Bude sa konať 22. septembra 2024 v Košiciach. Organizujú ho pro-life združenia pod záštitou Konferencie biskupov Slovenska. Misiou Národného pochodu za život je verejným spôsobom na celoslovenskej úrovni vyjadriť túžbu a žiadosť po tom, aby bol chránený život každého človeka od počatia po prirodzenú smrť.

 SOBOTA, 21. 9. 2024
***Dóm sv. Alžbety***

16:00 Láska je pro-life (Spoločenstvo Maranatha, svedectvá)

17:00 Eucharistická adorácia (hudobný doprovod Dominiky Gurbaľovej)

17:30 Sv. ruženec

18:00 Otváracia sv. omša Národného pochodu za život s biskupmi Slovenska

20:00 Koncert (G.O.D.S. / Slnovrat)

***Dominikánsky kostol***

20:00 – 07:00 celonočné modlitbové bdenie pred Eucharistiou

NEDEĽA, 22. 9. 2024

***Dopoludnia***

Sv. omše v košických chrámoch (celebrujú biskupi Slovenska)

***Hlavná ulica***

vstup na Hlavnú ulicu bude cez koridor Juh (ul. Pribinova, Štúrova, Rooseveltova) alebo koridor Sever (ul. Bačíkova, Nám. Maratónu mieru, Továrenská)

od 11:00 atrakcie pre deti

12:30 Koncert, zhromažďovanie účastníkov

13:30 Hlavný program – príhovory, hudba

14:30 – 16:30 Národný pochod za život

**Trasa Národného pochodu za život:** Alžbetina ul., Šrobárová, Kuzmányho, Hviezdoslavova, Námestie Maratónu mieru, Hlavná ul.

**Parkovanie:**

**organizované autobusy/mikrobusy**: Moyzesova ulica bude slúžiť ako VÝSTUPNÉ a NÁSTUPNÉ PARKOVISKO. Bude fungovať jednosmerne: Autobus s prichádzajúcimi účastníkmi musí vstúpiť od juhu (Štúrova ul.). Potom prázdny odíde na jedno zo záchytných parkovísk podľa inštrukcie riadiacich zložiek. Podobným spôsobom sa bude postupovať pri nástupe na konci akcie. Označenie autobusov je povinné. Bude sa dať stiahnuť na [www.pochodzaživot.sk](http://www.pochodzaživot.sk)

**osobné autá**: väčšina parkovacích miest je v nedeľu bezplatná (viď: www.parking.kosice.sk). Pozor: v úzkom centre mesta budú niektoré ulice uzavreté kvôli trase pochodu alebo kvôli bezpečnosti prichádzajúcich účastníkov.

**Bannery / vlajky /označenia**: sú vítané akékoľvek posolstvá, ktoré úctivo komunikujú základné posolstvá a požiadavky hnutia za život. Prezentácia politických strán je zakázaná.

**Registrácia:**

Registrácia účastníkov – na [www.pochodzazivot.sk](http://www.pochodzazivot.sk) je viditeľný odkaz „Zaregistruj svoju skupinu“. Ide o jednoduchý formulár. Jeho vyplnením nám pomôžete lepšie sa pripraviť na váš príchod.

Registrácia dobrovoľníkov – na [www.pochodzazivot.sk](http://www.pochodzazivot.sk) je odkaz „Pridaj sa k nám ako dobrovoľník“. Potrebujeme 700 dobrovoľníkov! Prosíme Vás, aby ste mladých povzbudili k službe.

## **Podpora:**

## Nie všetci môžu prísť do Košíc. Môžu však podporiť dielo ochrany života finančne:

## SK74 0200 0000 0034 4580 6051. Ďakujeme Vám!

## **Bezpečnosť:**

## Účastníci budú prechádzať cez kontrolné koridory. Sú zakázané: zvieratá, nože, zbrane, bicykle, kolobežky, pyrotechnika a iné.

**Informačná linka:** info@pochodzazivot.sk